ملیر ایکسپریس وے کو نیا نام ۔۔ شاہراہ شہید زولفقار علی بھٹو ۔۔ مبارک ہو۔ اس سے اچھی کوئی بات ہو نہیں سکتی کہ پیپلزپارٹی کراچی کو اپنائے اور اس شہر ناپرساں کے ابتر حالات کو بہتر بنانے پر توجہ دے۔ 
مسائل بے شمار، لیکن بدقسمتی سے کئی خود ساختہ بھی ہیں جنہوں نے پہلے کبھی کراچی میں اتنی شدت اختیار نہیں کی تھی۔
مثال کے طور پر آوارہ کتوں کا مسلہ لے لیں۔ اب سے کچھ سال پہلے تک شہر میں آوارہ کتوں کی یہ بہتات نہیں تھی جو آج ہے۔ 
سنا ہے ایک اہم گھر کا مکیں محبت سگاں میں گرفتار ہے۔ اس کی خواہش کے احترام میں کتوں کو کھلا چھوڑ دیا گیا۔ خوش حال گھرانوں سے تعلق رکھنے والے  بعض ۔۔ این جی او قسم ۔۔ افراد بھی حقوق سگاں کے حامی ہیں۔ 
لیکن ان کی کتوں سے محبت کا اظہار عام آدمی کی قیمت پر ہورہا ہے۔ ۔ ۔ وہ عام شہری جن کے لیے سڑکوں، گلیوں اور محلوں میں چلنا دوبھر ہے۔ 
"آج نیوز" کی ایک رپورٹ کے مطابق سندھ میں گذشتہ تین لاکھ افراد کو آوارہ کتوں نے بھنبھوڑ ڈالا۔ 
کراچی میں 2024  میں 
 کتوں کے کاٹنے سے 18 افراد ہلاک ہوئے جبکہ 70 ہزار سے زائد زخمی ہوئے۔
رپورٹ کے مطابق سندھ میں سگ گزیدگی کے واقعات میں مسلسل اضافہ ہورہا ہے۔ کراچی کے بڑے اسپتالوں سے سامنے آنے والے ہوش ربا اعدادوشمار کے مطابق جناح اسپتال میں کتے کے کاٹے کے 47,000 سے زائد متاثرین لائے گئے جن میں 11 ویکسین نہ ہونے کی وجہ سے جاں بحق ہوئے۔
اسی طرح انڈس اسپتال میں 15,000  کیسز رپورٹ ہوئے جبکہ ریبیز وائرس سے 7 شہریوں کی موت ہوئی۔ سول اسپتال میں 36,000 سے زائد کیسز لائے گئے۔ 
کراچی کی شہری حکومتیں، وزیربلدیات اور مختلف کینٹونمینٹ بورڈ کیا کر رہے ہیں یہ سوال ہے۔ پیپلز پارٹی، ایم کیوایم، جماعت اسلامی، پی ٹی آئی کو یہ چھوٹا سا قابل حل مسلہ کیوں نظر نہیں آتا؟ یہ اس پر آواز کیوں بلند نہیں کرتیں؟ یہ بھی سوال ہے۔
 بڑے مسلے حل ہوتے رہیں گے، تصویریں کھنچتی رہیں گی، آپ کی عوامی خدمات کے اشتہار بھی چلتے رہیں گے ۔ ۔ ۔ لیکن ذرا کچھ توجہ اس چھوٹے سے مسلے کی طرف جو عام شہریوں کے لیے بہت بڑا مسلہ ہے۔
@murtazawahab1 @SaeedGhani1 @MediaCellPPP
@BBhuttoZardari